Binnekort: Zanzibar Zen – Marnus Hattingh | Alta Cloete
← Binnekort: Mara – Marida Fitzpatrick
Binnekort: Bot – Carien Smith →
Binnekort: Zanzibar Zen – Marnus Hattingh
Hierdie plek is 'n hool, dink die gaargebrande toeris in sy lendelam dhow. 'n Klap met sy houtspaan op die turkoois waters maak dat 'n sluimerende rog in 'n wolk sand na ander koraal gaan soek waar hy sy oggendrus kan voortsit.
Toe 'n nuuskierige toeris onseremonieel op sy dhow aan Zanzibar se kus vermoor word, reg oorkant waar Giorgio Comaneti sy blinknuwe Zanzibar Zen Casino bou, peul die vreemdste karakters uit die spesery-eiland se tropiese woud. Comaneti se rykman-speelplek gaan die helfte van die Jozani-woud – die bedreigde Colobus-apie se laaste toevlug – uitwis. Dis nou op die skouers van Toast le Roux, omgewingsjoernalis wat die dekadente Oos-Afrika-toerismekongres bywoon, om die stootskrapers betyds te stop.
En waarom soek Comaneti se handlangers, Tjokkie en Bozo, na die apie met die Lions-rugbykeps in sy hand?
Terwyl die eiland se onafhanklikheidstromme al harder dreun, is Toast in 'n stryd teen tyd gewikkel om bewyse van Comaneti se bose planne te vind. Jaagtogte op Vespas deur Stonetown se stegies en 'n dolle rit op Comaneti se superjag na Mafia-eiland bring hom nader aan 'n finale ontmoeting met die ontwikkelaar.